b'\n_START_ARTICLE_\nMarketingul articolelor\n_START_PARAGRAPH_\nMarketingul articolelor este un tip de publicitate \xc3\xaen care firmele scriu articole scurte despre ele \xc3\xaensele, sau din domeniul lor de expertiz\xc4\x83, ca o strategie de marketing. Un stil de baz\xc4\x83 pentru articole include o scurt\xc4\x83 prezentare (caseta bio) \xc8\x99i date despre autor\xc2\xa0 (caseta de resurse).\n_START_SECTION_\nMarketingul articolelor tradi\xc8\x9bional\n_START_PARAGRAPH_\nMarketingul articolelor a fost folosit de c\xc4\x83tre profesioni\xc8\x99ti aproape de c\xc3\xa2nd a \xc3\xaenceput s\xc4\x83 se foloseasc\xc4\x83 tirajul de mas\xc4\x83. O afacere ofer\xc4\x83 con\xc8\x9binut pentru un ziar, eventual pe un subiect util la momentul respectiv, cum ar fi un articol despre controale fiscale \xc3\xaen timpul sezonului de impozitare, iar ziarul poate folosi articolul \xc8\x99i include numele \xc8\x99i informa\xc8\x9biile de contact ale firmei. Ziarele \xc8\x99i alte mijloace media tradi\xc8\x9bionale au bugete limitate pentru colectarea de con\xc8\x9binut \xc8\x99i aceste articole pot fi publicate \xc3\xaen sec\xc8\x9biunea de afaceri a ziarului.\n_START_SECTION_\nMarketingul articolelor pe Internet\n_START_PARAGRAPH_\nMarketingul articolelor pe Internet este folosit pentru a promova expertiza autorilor \xc3\xaen domeniul lor, produse sau servicii online, site-uri web. Site-urile web cu bune clas\xc4\x83ri ale paginilor web \xc3\xaen motoarele de c\xc4\x83utare primesc o mul\xc8\x9bime de vizitatori \xc8\x99i pot fi considerate site-uri de autoritate c\xc4\x83tre motoarele de c\xc4\x83utare, ceea ce duce la cre\xc8\x99terea traficului. Aceste directoare ajut\xc4\x83 \xc8\x99i la o mai bun\xc4\x83 clasare a autorit\xc4\x83\xc8\x9bii site-ului autorului. Articolele \xc8\x99i directoarele de articole atrag motoarele de c\xc4\x83utare datorit\xc4\x83 con\xc8\x9binutului lor bogat. Aceast\xc4\x83 practic\xc4\x83 a fost eficient\xc4\x83 \xc3\xaen trecut, \xc3\xaens\xc4\x83 schimb\xc4\x83ri \xc3\xaen algoritmii Google de-a lungul anilor au mic\xc8\x99orat acest beneficiu ob\xc8\x9binut prin aceast\xc4\x83 practic\xc4\x83. Recomand\xc4\x83rile Google pentru webmasteri \xc8\x99i comentariile fostului \xc8\x99eful Google pentru spam web, Matt Cutts, au descurajat strategia de a folosi directoarele de articole \xc3\xaen marketing ca un mijloc de a construi linkuri spre site._NEWLINE_Oamenii de afaceri, speciali\xc8\x99tii \xc3\xaen marketing \xc8\x99i antreprenorii \xc3\xaencearc\xc4\x83 s\xc4\x83 maximizeze rezultatele unei campanii publicitare de articole prin publicarea articolelor \xc3\xaentr-un num\xc4\x83r mare de site-uri web. Dar cele mai multe motoare de c\xc4\x83utare filtreaz\xc4\x83 duplicatul de con\xc8\x9binut pentru a stopa apari\xc8\x9bia materialelor cu con\xc8\x9binut identic de mai multe ori \xc3\xaentr-o pagin\xc4\x83 cu rezultatele motorului de c\xc4\x83utare. Unii speciali\xc8\x99ti \xc3\xaen marketing \xc3\xaencearc\xc4\x83 s\xc4\x83 eludeze acest filtru prin crearea mai multor variante ale unui articol, procedeu cunoscut sub numele de "article spinning" (modificarea articolului). Prin aceast\xc4\x83 metod\xc4\x83, un articol poate ob\xc8\x9bine teoretic vizitatori pe site din mai multe directoare de articole pentru un acela\xc8\x99i articol dar cu cuvinte amestecate diferit sau folosind sinonime._NEWLINE_Cele mai multe forme de optimizare pentru motoarele de c\xc4\x83utare \xc8\x99i de marketing pe internet necesit\xc4\x83 un domeniu, planul de g\xc4\x83zduire web, \xc8\x99i un buget pentru promovare. Marketingul articolelor face uz de diverse site-uri web \xc8\x99i directoare de articole ca gazd\xc4\x83 gratuit\xc4\x83 \xc8\x99i prime\xc8\x99te trafic prin c\xc4\x83ut\xc4\x83ri organice datorit\xc4\x83 autorit\xc4\x83\xc8\x9bii directorului pentru motoarele de c\xc4\x83utare._NEWLINE_Scopul principal din spatele marketingului articolelor este de a ob\xc8\x9bine trafic de la motoarele de c\xc4\x83utare pentru articole, astfel \xc3\xaenc\xc3\xa2t autorul \xc3\xae\xc8\x99i poate consolida autoritatea \xc8\x99i influen\xc8\x9ba \xc3\xaen sfera sa de activitate, \xc3\xaen timp ce cre\xc8\x99te de asemenea \xc8\x99i traficul c\xc4\x83tre site-ul s\xc4\x83u. Cheia marketingului articolelor este c\xc4\x83 autorul furnizeaz\xc4\x83 valoare cu articolele sale, pe l\xc3\xa2ng\xc4\x83 promovarea site-ului, produselor sau serviciilor sale.'